Държавен вестник, бр. 47, 2016 г., стр. 55

БРОЙ  47	
Д Ъ Р Ж А В Е Н  В Е С Т Н И К 	
СТР.  55  
специализираните и апелативните съдилища 
(ПАРОАВСАС). С решението е указано про­
ектът да се изпрати по електронните пощи 
на административните ръководители на съди­
лищата за становище до 31.05.2013 г. и да се 
публикува на интернет страницата на Висшия 
съдебен съвет, което е изпълнено, вид­но от 
писмо изх. № 91-00-066 от 17.04.2013 г., както и 
е публикуван на сайта на ВСС (www.vss.justice.
bg). Към публикувания проект не са приложе­
ни и публикувани мотиви, съответно доклад 
на съставителя. Във връзка с публикувания 
проект и указания на Комисията по правни 
въпроси към ВСС са представени становища 
и предложения от отделни съдилища, както 
и предложения от работна среща на съдеб­
ните администратори и административните 
секретари с вх. № 91-00-066 от 10.06.2013 г. 
и отделни звена от администрацията на съ­
дилищата от страна, които са приложени по 
делото с молба от 5.11.2014 г. от ВСС под опис 
(черна папка без номерация на страниците).
С решение на Комисията по правни въпроси 
към Висшия съдебен съвет по протокол № 28 
от 24.06.2013 г. е взето решение да се поканят 
членовете на работната група, участвали в 
изработването на проекта, за обсъждане на 
постъпилите становища от органите на съдеб­
ната власт и да се внесе в КПВ окончателен 
вариант на проекта. На заседание на 2.07.2013 г. 
на работната група са обсъдени постъпилите 
становища и предложения. С писмо изх. № 91-
00-133 от 16.10.2013 г. на Каролина Неделчева 
като член на ВСС и на работната група по 
изработване на правилника са изпратени за 
становище до административните ръководи­
тели на съдилищата отделни разпоредби от 
правилника.
Окончателният вариант на Правилника 
за администрацията е внесен от КПВ за раз­
глеждане на заседание на ВСС на 18.12.2013 г. 
По протокол № 51 от 18.12.2013 г. внесеният 
проект е представен устно от Каролина Не­
делчева като член на КПВ и на работната 
група по изготвяне на проекта. В предста­
вянето са изложени аргументите, свързани 
с приемане на измененията в правилника в 
насока за оптимизиране и детайлизиране на 
функциите на администрацията, детайлизи­
ране на видовете дела, за да се унифицира 
практиката по съдилищата, относно това в кои 
случаи следва да се образуват дела и в кои не 
следва, на основата на обективна статистика 
и отчитане действителната натовареност на 
всеки от органите на съдебната власт и на 
отделния магистрат. Също така е отчетено, че 
правилникът се приема по силата на Закона 
за съдебната власт от Висшия съдебен съвет 
като акт, който е съобразен с Класификатора 
на длъжностите, действащ от 2012 г., но и 
като акт, който е отворен и винаги може да 
бъде допълван и изменян съобразно нуждите 
на съдебната администрация. На проведеното 
обсъждане е прието наименованието – Пра­
вилник за администрацията в районните, 
окръжните, административните, военните, 
специализираните и апелативните съдилища 
(ПАРОАВСАС), да бъде променено на Пра­
вилник за администрацията в съдилищата. 
На заседанието е проведено разискване и 
обсъждане на § 4 от ПЗР на ПАС в предло­
жения първоначален вариант, обявен на сайта 
на ВСС, и във варианта, предложен от КПВ. 
След проведен дебат и обсъждане е приет ва­
риантът на § 4 на КПВ, който е и вариантът 
на публикувания окончателен ПАС. 
С решение на ВСС по протокол № 51 от 
18.12.2013 г. на основание чл. 341, ал. 1 ЗСВ 
(ред. ДВ, бр. 33 от 2009 г.) е приет Правилник 
за администрацията в съдилищата, който в 
съответствие с чл. 342, ал. 3 ЗСВ е обнародван 
в „Държавен вестник“, бр. 8 от 2014 г. 
В съответствие с чл. 168 АПК, приложим 
субсидиарно и в производството по оспорване 
на подзаконови нормативни актове – чл. 196 
АПК, настоящият съдебен състав на Вър­
ховния административен съд, въз основа на 
установените фактически обстоятелства и 
събраните по делото доказателства, провери 
законосъобразността на оспорения админи­
стративен акт на всички основания по чл. 146 
АПК, като приема от правна страна следното:
Оспореният Правилник за администраци­
ята в съдилищата е издаден от компетентен 
орган въз основа на изрично предвидено с 
чл. 342, ал. 1 ЗСВ (ред. ДВ, бр. 33 от 2009 г.) 
правомощие и при спазване на установената 
форма. В тази връзка са неоснователни и 
недоказани твърденията на жалбоподателката 
Елза Еленкова, че оспорените от нея разпо­
редби на чл. 4, ал. 2, т. 2 и § 4 от ПЗР на ПАС 
са нищожни. Липсват фактически и правни 
основания, които да обуславят нищожност на 
оспорените разпоредби, поради което жалба­
та в тази част като неоснователна следва да 
бъде отхвърлена.
Настоящият съдебен състав на Върховния 
административен съд приема, че в производ­
ството по приемане на оспорения нормативен 
административен акт са допуснати същест­
вени нарушения на административнопро­
изводствените правила. При приемане на 
обжалвания Правилник за администрацията 
в съдилищата не са спазени разпоредбите на 
чл. 26, ал. 2 и чл. 28, ал. 2 и 3 ЗНА (ред. ДВ, 
бр. 46 от 2007 г.) във връзка с чл. 80 АПК. 
В производството по издаване на акта преди 
внасянето на проект на нормативен акт за 
приемане от компетентния орган (ВСС) със­
тавителят на проекта следва да публикува 
на интернет страницата на ВСС мотивите, 
съответно доклада, заедно с проекта на акта,